মাদারীপুর : জেলার শিবচর উপজেলায় পুলিশের সঙ্গে ‘বন্দুকযুদ্ধে’ বাচ্চু খলিফা (৪৫) নামে একজন নিহত হয়েছেন। বুধবার রাতে উপজেলার বাঁশকান্দি ইউনিয়নের শুম্ভুক এলাকায় এ ঘটনা ঘটে। পুলিশ জানায়, বন্দুকযুদ্ধে নিহত ব্যক্তি একজন মাদক ব্যবসায়ী। তার বিরুদ্ধে একাধিক মামলা রয়েছে। সে শিবচর উপজেলার দ্বিতীয়রা খণ্ড গ্রামের সফর খলিফার ছেলে। ঘটনাস্থল থেকে একটি দেশি পাইপগান, তিন রাউন্ড গুলি ও মাদকদ্রব্য উদ্ধার করা হয়েছে।